
ŠAKIŲ RAJONO SAVIVALDYBĖS  TARYBA

SPRENDIMAS

DĖL GERDŽIŪNŲ PETRO DUMČIAUS PAGRINDINĖS MOKYKLOS  DIREKTORĖS  2009 METŲ VEIKLOS ATASKAITOS
2010 m. gegužės 27  d. Nr.T-143
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Gerdžiūnų Petro Dumčiaus pagrindinės mokyklos direktorės 2009 metų veiklos ataskaitai (pridedama).

2009 – ŲJŲ METŲ VEIKLOS ATASKAITA


Gerdžiūnų Petro Dumčiaus pagrindinėje mokykloje 2009 metais mokėsi 62 mokiniai. Buvo 6 klasių komplektai, iš kurių du (pradinių klasių) jungtiniai. Bendras darbuotojų skaičius 28, iš jų 11 nepedagoginių darbuotojų, 17 pedagoginių darbuotojų, iš kurių 4 dirba antraeilėse pareigose. 


Mokyklos tikslai:


2009 mokslo metų veiklos programoje buvo numatyti šie tikslai: saugesnis socialinės aplinkos kūrimas, mokyklos įsivertinimo tobulinimas, ugdymo turinio turtinimas edukacinėmis naujovėmis, ugdymo proceso tobulinimas, tobulinti darbuotojų kompetencijas, gerinti mokyklos materialinę bazę, mokyklos kultūros plėtojimas, gerinti mokyklos ir kaimo bendruomenės tarpusavio ryšius. Skatinti sveiko, turiningo gyvenimo nuostatų ugdymąsi.


Mokykla įgyvendina pradinio ir pagrindinio ugdymo programas. Pradinių klasių du komplektai: 1-3 kl., 2-4 kl. – jungtiniai komplektai, 5 klasė, 6-7 kl. jungtinis komplektas, 8 klasė, 9 klasė. 


Pradinio ugdymo programą baigė 10 mokinių, pagrindinį išsilavinimą įgijo 10 mokinių.

Pagrindinio ugdymo pasiekimų patikroje dalyvavo 6 mokiniai: 4 mokiniai matematikos ir 6 

mokiniai lietuvių kalbos. Matematikos patikros įvertinimai : vienas ketvertas(4), vienas penketas(5), du šešetai(6). Vienas mokinys neatvyko. Lietuvių kalbos patikros įvertinimai: vienas penketas(5), vienas šešetas(6), du septynetai(7), du aštuonetai(8). Vienas mokinys neatvyko. 


Mokymasis. Labai gerai mokslo metus užbaigė 7 mokiniai (13% iš vertintų), gerai – 9 mokiniai (16%), patenkinamai – 39 (71%). Praleista pamokų 1209, be pateisinamos priežasties – 101 pamoka. Mokėsi 11 mokinių su spec. poreikiais, iš jų: 3 mokiniai - pagal modifikuotą programą, 5 mokiniai  - pagal adaptuotą programą ir 2 mokiniai  - derinant specialiąsias ir Bendrąsias programas. Be mokytojų su šiais mokiniais dirbo ir mokytojo padėjėjas. 


Visiems uždaviniams įgyvendinti buvo atlikta daug darbų, tai : sveikatingumo žygis, nerūkymo dienos paminėjimas ,,Metu aš mesk ir tu“, viktorina ,,Aš žinau, o tu ar žinai?‘‘. Draugiškiausios klasės, draugiškiausio mokinio ir mokytojo rinkimai.  Pramoginis renginys ,,Mes iš 7-ojo dešimtmečio‘‘. Teminių diskotekų organizavimas. Nusikalstamumo prevencijai skirta diena ,,Mes prieš patyčias‘‘. Sportinės varžybos: šaškių, bendrojo fizinio pasirengimo, stalo teniso, pavasario krosas, lengvosios atletikos, sporto šventė, Menų diena, Šimtadienio šventė, paukščių šventė, popietė ,,Rudenėlis‘‘, ,,Šviesoforo‘‘ konkursas. Dvi ekskursijos į Vilniaus pramogų areną. Vyko akcija ,,Darom 09‘‘, ,,Vilties paukštė‘‘ – Gedulo ir Vilties dienai paminėti. 


Kaip ir kasmet mokytojai organizavo pažintines ekskursijas mokiniams į Kauną, Vilnių, Kuršių Neriją.


Mokykloje vyko tradiciniai renginiai, iškilmingi tautinių švenčių minėjimai: vasario 16 – osios, sausio 13-osios, šventinis Motinos dienos minėjimas, švietėjo Petro Dumčiaus 150 - ųjų metinių minėjimas, renginys skirtas Žemės planetos dienai paminėti. Išleisti stendai: ,,Kompiuteris – draugas ar priešas“ – 9 kl., ,,Sveikata – didžiausias turtas‘‘8 kl., ,,Žalingiems įpročiams – ne!‘‘ 7 kl., kūrybinis stendas skirtas sveikai gyvensenai propoguoti  - 5 kl., stendas skirtas Nerūkymo dienai paminėti 6 kl. Skaityti pranešimai ,,Lietuvos Nepriklausomybės paskelbimo‘‘, ,,Lietuvos Nepriklausomybės atkūrimo‘‘, Birželio 14 – ajai Tremties ir genocido dienai, Užgavėnių šventė. 

Savo žinias mokiniai pasitikrino konkursuose ir olimpiadose. Rajoninėje geografijos 7-8 kl. olimpiadoje 8 klasės mokinė G. Bačkaitytė užėmė 1-ąją vietą, 7 klasės mokinė V. Bataitytė taip pat 1-ąją vietą. Tarptautiniame matematikos ,,Kengūros‘‘ konkurse 7 klasės mokinė V. Bataitytė užėmė 2-ąją vietą rajone. I. Cvirkaitė – 6-ąją vietą rajone, 4 klasės mokinys S. Puidokas – 4-ąją vietą rajone. Rašinių konkurse ,,Aš tikiu tavimi‘‘ 10 klasės mokinys M. Sutkus užėmė 2 vietą. Mokiniai dalyvavo ir kituose rašinių konkursuose, tai: ,,Ten kur kvaišalai nėra ateities‘‘, rašinių konkurse priešgaisrine tematika. Pradinių klasių mokiniai dalyvavo piešinių konkurse ,,Ugnis – draugas ir priešas‘‘.Juos ruošė pradinių klasių mokytojos. 


Mokiniai aktyviai dalyvavo ne tik tarptautinėje matematikos ,,Kengūroje‘‘, bet ir kalbų kengūroje. Mokiniai neblogai pasirodė Vilniuje respublikiniame Č. Kudabos geografijos konkurse. 


Esant sunkmečiui, trūksta lėšų, todėl projektinė veikla mokykloje 2009 metais nebuvo vykdoma. 


Per 2009 metus įsigyta:


vadovėliai – už 2287 lt. iš mokinio krepšelio lėšų;


mokymosi priemonės
už 662 lt. iš mokinio krepšelio lėšų;

kompiuteriai – už 4705 lt. biudžeto lėšų


Įstaigos patalpų remontui išleista 12700 lt.

Įstaigos finansavimas 2009 metais. 

	Asignavimai       iš viso
	Tame sk. aplinkos lėšos
	Mokinio krepšelio lėšos
	Spec. programos lėšos.

	Patvirtinta 990000
	211100
	778900
	-

	Gauta 859960
	212276
	647684
	-



Kreditinio įsiskolinimo nei laikotarpio pradžiai nei laikotarpio pabaigai nebuvo. Finansinius metus baigėm be skolų.


Metų eigoje įsigijome 2 naujus kompiuterius. Pradinės mokyklos pastatui pakeisti langai plastikiniais. 


Nauji atestacijos nuostatai įpareigoja didinti mokytojo atsakomybę už ugdymo rezultatus bei profesinį tobulėjimą, nes vieną svarbiausių vaidmenų ugdymo procese atlieka mokytojas. Pirmą kartą mokytojai patys įsivertino savo darbą ir naujai apžvelgė ugdymo procesą. Dauguma mokytojų numatė daugiau dėmesio skirti ugdymo diferencijavimui, mokymo motyvacijos skatinimui, savo veiklos priežasčių ir pasekmių analizei, rašyti projektus. Planuojant ugdymą labai svarbu pasirūpinti moksleivio kritinio mąstymo lavinimu, ugdyti atsakomybę už mokymosi pasiekimus, skatinti gebėjimą mokytis savarankiškai.


Didžiausi trūkumai mokykloje – mokinių skaičiaus mažėjimas nuo pirmos klasės ir lauko tualetų neperkėlimas į mokyklos vidų.


2010 metais didžiausias dėmesys bus skiriamas atnaujintų programų įgyvendinimui. Mažėjantis mokinių skaičius sumažins komplektų skaičių, o atsiradus laisvoms klasių patalpoms, su savivaldybės pagalba būtų galima įruošti tualetus. 

Direktorė








Aldona Sadlauskienė






D:\Dokumentai\2010\sprendimai\Darbui\5sp18.doc
D:\Dokumentai\2010\sprendimai\Darbui\5sp18.doc

